text: দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ করোনায় বিশ্বে মৃতের সংখ্যা ৫৩ হাজার ছাড়াল
  ৩ এপ্রিল, ২০২০ | ১১:৪১ পূর্বাহ্ণ
  করোনায় বিশ্বে মৃতের সংখ্যা ৫৩ হাজার ছাড়াল
  প্রাণঘাতী নভেল করোনাভাইরাসে (কোভিড-১৯) বিশ্বব্যাপী মৃতের সংখ্যা বেড়ে ৫৩ হাজার ৬৯ জনে দাঁড়িয়েছে। আজ শুক্রবার সকাল পর্যন্ত এ পরিসংখ্যান পাওয়া গেছে। আর এ ভাইরাসটিতে এখন পর্যন্ত আক্রান্ত হয়েছেন ১০ লাখ ১৫ হাজারের বেশি মানুষ।
  জনস্ হপকিন্স বিশ্ববিদ্যালয়ের এ তথ্য জানিয়েছে। তাদের তথ্যানুযায়ী, এ পর্যন্ত করোনাভাইরাস আক্রান্তদের মধ্যে ২ লাখ ১১ হাজার ৪০৯ জন (৮০ শতাংশ) সুস্থ হয়ে উঠেছেন এবং ৫৩ হাজার ৬৯ জন (২০ শতাংশ) রোগী মারা গেছেন।
  আক্রান্তদের মধ্যে সুস্থ হয়েছেন ২ লাখ ৮ হাজার ৬৩০ জন। এর মধ্যে চীনে ৭৬ হাজার ৫৭১, স্পেনে ২৬ হাজার ৭৪৩, জার্মানিতে ২১ হাজার ৪০০, ইতালিতে ১৮ হাজার ২৭৮, ইরানে ১৬ হাজার ৭১১, ফ্রান্সে ১২ হাজার ৫৪৮, যুক্তরাষ্ট্রে ৮ হাজার ৮৪৯ ও দক্ষিণ কোরিয়ায় ৫ হাজার ৮২৮ জন।